NaiveNeuron/SloPal huggingface dataset:
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 133 poslancov, za 88, proti 9, zdržalo sa 34, 2 nehlasovali. Konštatujem, že sme tento návrh schválili. Bod 26 schváleného programu preskakujeme, to sme si odsúhlasili, to bola tlač 1236, a pokračujeme ďalej. Poprosím spoločného spravodajcu z výboru pre financie a rozpočet poslanca Milana Kuriaka, aby uvádzal hlasovanie o bode 48. Je to druhé čítanie návrhu skupiny poslancov na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy, je to tlač 1187. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 1187.)
Zmajkovičová, Renáta, podpredsedníčka NR SR (2012-10-24):
Pán poslanec Štefanec.
Laurenčík, Milan, podpredseda NR SR (2021-06-18):
(Povedané súbežne s rečníčkou.) Pani poslankyňa, toto už je nad rámec.
Grendel, Gábor, podpredseda NR SR (2020-07-23):
Poslanec Ďurica.
Šipoš, Michal, poslanec NR SR (2020-09-25):
Ďakujem veľmi pekne všetkým kolegom za upresnenie a povzbudivé slová. Ja verím, že spoločne sa nám podarí presvedčiť čo najviac poslancov v tomto pléne, aby sme podporili tento návrh, aby získal čo najviac hlasov a tým pádom verím, že povzbudíme aj ďalších či už primátorov, starostov, obecných, mestských poslancov, aby si, keď si možno doteraz nevšimli tento problém alebo možnože neupriamili na to pozornosť, tak aby sa na to zamerali a ja môžem len fakt potvrdiť, že mestá a obce, v ktorých som ja bol a ten hazard bol pred tým, následne ho zrušili, tak sa tam oveľa lepšie žije. Je tam, by som povedal, taká aj lepšia atmosféra. Najmä môžem povedať, na východe kde veľa ľudí z tých vylúčených spoločenstiev chodilo tam hrávať a ja som veľakrát zažil aj to, kedy matky s deťmi čakali svojich otcov, manželov pred herňami a doslova ich niekedy ťahali z tých herní, aby, aby jednoducho nehrali. Ale ten biznis je vyslovene nastavený tak, aby tých najslabších, najjednoduchších, najbiednejších ľudí, ktorí dokážu oklamať tou reklamou a tým štrnganím tých mincí, tak ich privádzajú do zúfalstva a celé ich rodiny. Ďakujem pekne.
Danko, Andrej, podpredseda NR SR (2024-04-23):
Ďakujem, pán poslanec. Na vystúpenie pána poslanca dve faktické. Prvý, poslanec Truban.
Čellár, Miroslav, poslanec NR SR (2023-10-25):
Sľubujem. (Potlesk.)
M. Číž, podpredseda NR SR: (2007-02-08):
Otváram rozpravu. Do rozpravy som nedostal žiadnu písomnú prihlášku. Pýtam sa preto, či sa niekto chce prihlásiť do rozpravy ústne. Ak nie, vyhlasujem rozpravu za skončenú. Ďakujem pánovi ministrovi, aj pánovi predsedovi výboru. Prerušujem rokovanie o tomto bode programu. Vážené kolegyne, kolegovia, nasleduje druhé čítanie o návrhu poslanca Národnej rady Slovenskej republiky Martina Pada na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov. Tento návrh ste dostali pred prvým čítaním ako tlač 147 a spoločnú správu výborov máte ako tlač 147a. Navrhovateľ pán poslanec Pado, páni kolegovia, je mimo, pán spravodajca Bugár mimo. No nič. S vaším všeobecným súhlasom preskočíme rokovanie o tomto bode programu. Prerušujem teda, resp. nemôžem ani prerušiť, lebo sme nezačali rokovanie o bode, takže tento bod programu preskakujeme. Ďalším bodom programu je návrh na voľbu členov Dozornej rady Sociálnej poisťovne. Návrh na voľbu zástupcov navrhnutých vládou Slovenskej republiky do Dozornej rady Sociálnej poisťovne ste dostali ako tlač 170 a návrh na voľbu zástupcov odborových zväzov zástupcov zamestnávateľov a zástupcu poberateľov dôchodkových dávok do Dozornej rady Sociálnej poisťovne ste dostali ako tlač 171. ( Návrh na voľbu členov Dozornej rady Sociálnej poisťovne a) Návrh na voľbu zástupcov navrhnutých vládou Slovenskej republiky do Dozornej rady Sociálnej poisťovne. b) Návrh na voľbu zástupcov navrhnutých reprezentatívnymi združeniami odborových zväzov, zástupcov navrhnutých reprezentatívnymi združeniami zamestnávateľov a zástupcu navrhnutého záujmovými združeniami občanov reprezentujúcimi poberateľov dôchodkových dávok do Dozornej rady Sociálnej poisťovne. ) Teraz dávam slovo ministerke práce, sociálnych vecí a rodiny Slovenskej republiky Viere Tomanovej a prosím ju, aby tento návrh vlády uviedla, mám na mysli teraz tlač 170. Nech sa páči, pani ministerka.
Laššáková, Jana, podpredsedníčka NR SR (2015-04-23):
Pán minister...
M. Hort, podpredseda NR SR: (2008-10-30):
A dávam slovo teraz spoločnému spravodajcovi z výboru pre zdravotníctvo pánovi poslancovi Jozefovi Valockému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Paška, Pavol, predseda NR SR (2014-10-21):
Dajte návrh, o čom chcete hlasovať.
Verešová, Anna, poslankyňa NR SR (2020-02-21):
Kolegyňa Soňa Gaborčáková ako vždy odborne a vecne. Ako som už povedala vo svojom príspevku, my vieme, ako pomôžeme rodinám, ako pomôžeme deťom, ako pomôžeme mladým rodinám a ich starým rodičom. Naozaj táto vláda za celé tie roky, dlhé roky pôsobenia strana SMER vo vládach, dvanásť rokov nevytvorila systém podpory a pomoci rodinám, ktoré by dnes už cítili, dnes už cítili, nás nezastrašíte tým alebo nemusíte vydierať tým, že týždeň pred voľbami, my pomôžeme rodinám, len už je najvyšší čas, aby ste to prestali robiť vy, lebo vy to neviete odborne robiť.
Mihál, Jozef, poslanec NR SR (2018-10-17):
Ďakujem, pán kolega. Ja sa vám pred všetkými ospravedlňujem za to slovo šikanovanie, beriem to späť, ak mi prepáčite. Máte pravdu, Sociálna poisťovňa, samozrejme, musí preverovať prípady čerpania nemocenských dávok a ďalších dávok, to s vami plne súhlasím. Či sú dávky vyplácané v súlade so zákonom, to sú vlastne aj vaše slová, moje slová, tak to je v zákone, tak to má byť. Len vás teda poprosím ešte v rámci faktickej poznámky, ak dovolíte, skúste sa pozrieť na ten metodický pokyn. Viem, že ho máte, a viem, že ten metodický pokyn hovorí o tom, že automaticky musí ísť kontrola Sociálnej poisťovne k zamestnávateľovi, ktorý otca na materskej zamestná na plný úväzok. Pokiaľ je ten otec zamestnaný na dohodu alebo na polovičný úväzok, tak tú kontrolu nerobíte. Robíte ju len v prípade plného úväzku. Ja si nepomôžem, nehnevajte sa na mňa, toto mi nie celkom sedí, pretože ak niekto niečo zneužíva, tak to predsa zneužíva, aj keď pracuje na dohodu, aj keď pracuje na polovičný úväzok. Tento metodický pokyn mi práve, nehnevajte sa skutočne za moje slová, trošku zaváňa tým, že idete za čiaru, že idete za hranu zákona.
Danko, Andrej, predseda NR SR (2019-06-21):
Pani poslankyňa Sárközy.
Jurinová, Erika, podpredsedníčka NR SR (2013-12-16):
Ďakujem pekne, pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Uzatváram možnosť prihlásiť sa do rozpravy. A v záverečnom slove teda alebo počas rozpravy chce ešte vystúpiť pán predkladateľ. Nech sa páči.
Mihál, Jozef, poslanec NR SR (2014-11-10):
Ďakujem za faktické poznámky všetkým trom kolegom. Pánovi Danišovi by som chcel ešte teda pripomenúť, ak máme čakať na vyšetrovanie a tak ďalej a tak ďalej, samozrejme, že si počkáme na vyšetrovanie, veľmi rád budem čakať a veľmi rád budem, keď to vyšetrovanie skončí tým, že niektorí ľudia pôjdu do basy. A chcem vám teda pripomenúť, ak náhodou neviete, že pán premiér priznal vinu, že tam došlo k prúseru, tým, že dal odvolať podpredsedníčku Zmajkovičovú, že dal odvolať ministerku Zvolenskú. To vám nestačí? (Reakcia z pléna.) To vám nestačí? Na záver ešte využijem tých zostávajúcich pár sekúnd, možno už dnes nepoviem nič. Ešte raz chcem povedať jednu vec: Robert Fico je klamár, pokrytec a zbabelec. Takýto človek škodí Slovensku a mal by odstúpiť.
Grendel, Gábor, podpredseda NR SR (2022-12-07):
Otváram rozpravu, do ktorej som dostal tri písomné prihlášky. Ako poverený člen poslaneckého klubu strany SMER sa prihlásil pán poslanec Boris Susko, ako poverená členka poslaneckého klubu SaS pani poslankyňa Mária Kolíková a ešte je písomne prihlásený aj pán poslanec Ondrej Dostál. Chcem sa opýtať pána spravodajcu, ktorý avizoval vystúpenie v rozprave, či najprv dáme slovo písomným. Áno. Takže nech sa páči, v tom prípade ako prvý vystúpi pán poslanec Boris Susko. (Reakcia z pléna.) Pardon, ešte aj pán spravodajca. (Reakcia z pléna.) Aha. Pán Svrček, každopádne. Sme sa pochopili. Čiže ospravedlňujem sa. Takže vystúpi pán poslanec Susko ako prvý.
Zemanová, Anna, poslankyňa NR SR (2019-04-05):
Ja mám k tomu komentár a ďakujem za excelentné vystúpenie, pán kolega Baránik, pretože presne to sú tie nášľapné míny, o ktorých sa tuná nechce rozprávať. To sú tie, ktoré sa prehliadajú, vyťahujú sa len nejaké kyslé hrozienka z celého toho koláča a fabuluje sa pred národom, že akých máme hrdinov, pána ministra a pána premiéra, že zatočili tuná s dodávateľom, ale; dodávateľom stavby, takej veľkej stavby, ako je tunel Višňové. Nuž ale zatočili v prvom rade s občanom, s občanmi Slovenskej republiky, ktorí vďaka tomuto ich akože hrdinstvu nebudú mať tunel ešte dlhé roky a budú chodiť a tlačiť sa v kolónach okolo, pod Sitnom a na ďalších úsekoch, neexistujúcich súbežných cestách pri neexistujúcich diaľniciach. Takže ďakujem ti veľmi pekne za tvoje vystúpenie a analýzu.
Hort, Milan, podpredseda NR SR (2010-10-13):
Ľudovít Jurčík je ďalej prihlásený s faktickou poznámkou. Nech sa páči.
Šimečka, Michal, podpredseda NR SR (2024-06-13):
Ďakujem veľmi pekne. Otváram všeobecnú rozpravu, do ktorej som dostal jednu písomnú prihlášku. Pán poslanec Sabo, nech sa páči.
Blanár, Juraj, podpredseda NR SR (2023-02-16):
Toľko procedurálne. Dvojminútová prestávka. (Prestávka.)
Mierna, Anna, poslankyňa NR SR (2020-06-05):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 130 (tlač 129, pozn. red.), v skrátenom legislatívnom kole, konaní.
M. Sabolová, poslankyňa: (2002-05-31):
Pán predsedajúci, ďakujem. Skončila som a odporúčam, aby ste otvorili rozpravu.
Nicholsonová, Lucia, poslankyňa NR SR (2015-06-24):
Veľmi pekne ďakujem za slovo, pani predsedajúca. Vážené panie poslankyne, páni poslanci, z poverenia gestorského výboru pre ľudské práva a národnostné menšiny podávam spoločnú správu výborov o prerokovaní vládneho návrhu zákona o komisárovi pre deti a o komisárovi pre osoby so zdravotným postihnutím, ktorý máte pod tlačou 1499. Predmetný návrh zákona pridelila Národná rada na prerokovanie ústavnoprávnemu výboru, výboru pre financie a rozpočet, výboru pre sociálne veci a výboru pre ľudské práva a národnostné menšiny ako gestorskému výboru. Uvedené výbory návrh prerokovali v určenej lehote a zhodne ho odporúčali schváliť. V 4. časti spoločnej správy sú uvedené pozmeňujúce a doplňujúce návrhy, ktoré vyplynuli z ich uznesení. Poslanci Národnej rady nepodali gestorskému výboru žiadne stanovisko podľa § 75 ods. 2 zákona o rokovacom poriadku. Gestorský výbor odporúča hlasovať spoločne o všetkých 24 pripomienkach v spoločnej správe s odporúčaním gestorského výboru schváliť a gestorský výbor zároveň odporúča zákon ako celok schváliť. Vážená pani predsedajúca, otvorte, prosím, rozpravu.
Hrušovský, Pavol, podpredseda NR SR (2011-02-01):
Ďakujem, pán poslanec, za stanovisko gestorského výboru. Otváram rozpravu. Chcem informovať, že do rozpravy som dostal jednu písomnú prihlášku pána poslanca Rašiho. Nech sa páči, pán poslanec, vystúpiť.
Hrnčiar, Andrej, podpredseda NR SR (2017-02-09):
Ďakujem, takže končím možnosť nahlásiť sa s faktickými poznámkami. Nech sa páči, pán poslanec Heger.
M. Hort, podpredseda NR SR: (2008-10-22):
To bolo záverečné slovo ministra. Pán spravodajca, chcete využiť právo záverečného slova? Nech sa páči. (Ruch v sále.) Poprosím ešte o chvíľu trpezlivosti.
Krajniak, Milan, poslanec NR SR (2017-10-13):
Pán kolega Kresák, veľmi ma to mrzí, ale obávam sa, že vaša argumentácia kríva. To poviem, skúsim povedať prečo, vecne. Pokiaľ tu prebiehala roky celospoločenská diskusia o tom, či má byť trestná, trestnoprávna zodpovednosť znížená na 14 rokov alebo nie, bola veľmi dlho táto debata, viedla sa už, pokiaľ si dobre spomínam, od prvej Dzurindovej vlády, čo už bude pomaly dvadsať rokov. Nakoniec vznikol asi konsenzus. Nie, nepamätám si, že by tu v parlamente bola k tomu nejaká búrlivá rozprava, že sa tá hranica posunie nižšie, tak je logické, že ten priestupkový zákon ju nasleduje. Váš argument, keby som to teraz, len hyperbolizujem to, kedysi sme mali hranicu volebného práva 21 rokov, posunuli sme ju na 18. Ale umožnili by sme v parlamentných voľbách hlasovať 21-ročným a v komunál..., 18-ročným, ale v komunálnych iba 21-ročným. Prišiel by argument: „A prečo v komunálnych voľbách nemôžu 18-roční s nižšou vekovou hranicou hlasovať?“ A vy by ste na to povedali: „Postavme si to opačne, prečo by sme to nevrátili naspäť na 21 rokov?“ To si môžme povedať vo všetkom. Ale tá debata tu už prebehla a veľmi dlhá. To znamená, my upozorňujeme iba na zjavnú nelogickosť tohto. Ak si myslíte, že to treba posunúť naspäť na 15 rokov, môžeme sa baviť, myslím trestnoprávnu zodpovednosť, dá sa to robiť, ale takýmto spôsobom z hľadiska vekových hraníc, ako ste argumentovali vy, by sa dalo argumentovať vo všetkom, úplne vo všetkom, kde sa kedysi nejaká veková hranica posunula. Ak by som chcel nájsť argument, prečo radšej nerobiť nič?
Kočiš, Eduard, poslanec NR SR (2022-03-22):
Veľmi pekne ďakujem za slovo, pán predsedajúci. Pán kolega Kazda, spochybňoval ste tu kadejaké historické osobnosti so socialistickým pozadím, resp. čelných predstaviteľov KSS, ale tak ako kolegovia spomenuli, opomenul ste vášho socialistického hrdinu pána kolegu Dostála. Pán Dostál ako čistokrvný intelektuál, ktorý v živote slamku krížom nepreložil, ale je zato supermanom v prezliekaní kabátov a ideologických kotrmelcov. V roku ’88 ešte ako veľmi, veľmi, preveľmi aktívny člen SZM a ako dopisovateľ Socialistického zväzu mládeže, kde bol len kúsok k členstvu v Komunistickej strane Slovenska a Komunistickej strane Československa, ak by toto odovzdanie moci súdruhov nenastalo v ’89. alebo sa nepripravovalo, pán Dostál by bol ten najtvrdší komunista, akého táto zem kedy nosila. Významným funkcionárom Ústredného výboru Komunistickej strany Slovenska by sa stal určite s obrovskou radosťou a srdnato by bojoval proti tomuto hnusnému, odpornému, prehnitému kapitalizmu. Ako dopisovateľ mládežníckeho časopisu Nové slovo, kde vyzdvihoval význam Socialistického zväzu mládeže v našej spoločnosti, je neoceniteľný a do dnešných dní nepopierateľný. Na druhej strane sa v súvislosti s prestavbou čoraz viac v jeho témach hovorí o problémoch a nedostatkoch. Čiže ak by pán Dostál nezažil tento spomínaný prerod v ’89., tak v rámci SZM by sa snažil zabezpečovať oveľa zaujímavejšie a dôležitejšie funkcie a podotýkam, určite by ospevoval čoraz väčšiu mieru demokracie, ale predpokladám, že najmä tej socialistickej. Takže, pán Kazda, pozametať si na vlastnom dvorčeku a upratať si svojich komunistov v SaS, resp. v OKS.
B. Bugár, podpredseda NR SR: (2004-06-24):
(Hlasovanie.) Prítomných 137 poslancov, za návrh 135, nehlasovali 2. Návrh sme schválili. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Nie je to tak. Vyhlasujem rozpravu za skončenú. Nech sa páči, záverečné hlasovanie. V. Ďaďo, poslanec: Ďakujem pekne. Pán predsedajúci, prosím, dajte hlasovať, že Národná rada Slovenskej republiky uznesením predložený návrh zákona schvaľuje.
Schlosár, Rastislav, poslanec NR SR (2021-02-24):
Pani poslankyňa, ku všetkej, vo všetkej úcte k vám, vy ste tu rozprávali absolútne o všetkom, o samospráve, o zdravotníctve, o vzťahu k blížnemu, o altruizme, o rôznych filozofických úvahách, prakticky úplne o všetkom, ale z hľadiska témy, ktorú tu dnes prejednávame, ste nerozprávali v podstate úplne o ničom. O ničom. My sme sa nedozvedeli ani jeden jediný argument, prečo by sme mali predĺžiť núdzový stav, a vy ste sa celej tej veci zhostili, ako keby ten núdzový stav, to bola nejaká taká vec, ktorú môžme okomentovať v podstate hocičím, hocičím, čokoľvek vás napadne z oblasti náboženstva, filozofie, vašich osobných skúseností, vašich vzťahov, akokoľvek to môžme okomentovať, lebo ako keby ten núdzový stav nič neznamenal, hoci núdzový stav, reálne všetci vieme, že je v podstate totalitným zriadením, totalitným zriadením vzhľadom na to, ako sa obmedzujú ľudské práva. No ak toto má byť nejaká vaša vizitka, teraz nemyslím len vás osobne, ale aj vášho klubu, lebo ten vás tam postavil, aby ste teda rečnili za váš poslanecký klub, ak toto má byť nejaká vizitka toho, akým spôsobom vy uvažujete a prečo vlastne ste ten núdzový stav zaviedli a prečo ho chcete teraz predlžovať, tak potom ja sa absolútne nedivím tomu, prečo je Slovensko v takom tragickom stave, v akom sa naozaj reálne nachádza. Práve kvôli tomuto, práve kvôli týmto vašim jalovým úvahám, ktoré nie sú absolútne ničím podložené, len možno nejakými vašimi skúsenosťami, vašimi názormi na to, čo ste niekde zažili a ako treba pristupovať k blížnym. Ja som vás absolútne nepochopil v tomto vystúpení.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 129 poslancov, proti 1 poslanec, zdržalo sa 15 poslancov. Konštatujem, že tento návrh sme schválili. Pristúpime teda k tretiemu čítaniu . Otváram rozpravu a pýtam sa, či sa niekto chce v zmysle § 85 zákona o rokovacom poriadku vyjadriť. Nie. Vyhlasujem rozpravu za skončenú. Pán spravodajca, skončili sme tretie čítanie.
Hrnčiar, Andrej, podpredseda NR SR (2018-01-30):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby informoval Národnú radu o výsledku tajného hlasovania o návrhu na voľbu predsedu výboru pre nezlučiteľnosť funkcií. Nech sa páči, pani poslankyňa Cigániková. (Výsledky tajného hlasovania o návrhu na voľbu predsedu Výboru Národnej rady Slovenskej republiky pre nezlučiteľnosť funkcií a predsedníčky Výboru Národnej rady Slovenskej republiky pre ľudské práva a národnostné menšiny , tlač 845.)
B. Bugár, podpredseda NR SR: (2006-03-16):
(Hlasovanie.) Prítomných 117, za 70, proti 12, zdržalo sa 28 poslancov, nehlasovali 7. Páni poslanci, o tomto návrhu teraz nedám hlasovať, až poobede. (Reakcie z pléna.) Pán poslanec, lebo... Pán poslanec Hort, nech sa páči, procedurálny návrh.
Zmajkovičová, Renáta, podpredsedníčka NR SR (2014-09-23):
Pán spravodajca, záverečné slovo. Nech sa páči.
Takáč, Richard, poslanec NR SR (2022-11-11):
Ďakujem za slovo, pán podpredseda. Lacko Kamenický, ja ti chcem tiež poďakovať za vystúpenie a chcem, samozrejme, ako viacerí predrečníci poďakovať aj kolegom z koalície, že otvorili túto schôdzu, kde môžme širokej verejnosti povedať ten aktuálny stav a pomenovať tie problémy. Ale hlavne tie riešenia. Ten návrh, ktorý sme predložili v tomto uznesení. Chcem poďakovať aj pánovi doktorovi Balážovi za to prvotné vystúpenie v tomto pléne pri tomto bode. No tak ako si to, pán kolega Kamenický, povedal z hľadiska toho rozpočtu štátneho a toho návrhu a toho schvaľovania zo strany ministra financií, treba si uvedomiť, že tu sa ide, tu sa ide tak ako kamarátsky a minister financií dáva peniaze tomu, s kým je za dobre a nie tým, s kým je zle. Pomenoval si to presne. Kto dostal najviac peňazí? No dostalo to napríklad ministerstvo obrany. Ministerstvo obrany preto, lebo všetky, všetky zásoby z hľadiska kompletnej vojenskej techniky odovzdali na Ukrajinu a ide sa všetko nakupovať nanovo. Ďalej. Životné prostredie. Koľko dostalo navyše ministerstvo životného prostredia? Neskutočné peniaze. A všetko pôjde pre tretí sektor, mimovládne organizácie. A, samozrejme, už spomínané aj ministerstvá, ktoré nedostali a ktoré mali dostať. Školstvo, zdravotníctvo, však to mali byť, to mala byť priorita tejto vlády, ktorá vo svojom aj programovom vyhlásení vlády o tom hovorila. Ja poviem jeden príklad, ako sa chová minister financií. A ešte bol minister, mám pocit, ešte bol, ešte premiérom tento človek, nemenovaný človek mi to spomínal, ktorý mal osobnú skúsenosť, keď bol na jednom stretnutí, kde bol vtedajší minister školstva za SaS a bol premiér Matovič, ktorý potľapkal tohto, tohto ministra školstva a hovorí mu, že pokiaľ sa mi Richard Sulík neospravedlní, tak ti neotvorím tie školy... (Prerušenie vystúpenia časomerom.)
Ľ. Petrák, poslanec: (2007-10-24):
Ústavnoprávny výbor Národnej rady ako gestorský výbor k návrhu poslankýň Kataríny Tóthovej a Jany Laššákovej k predmetnému návrhu zákona podáva Národnej rade Slovenskej republiky nasledovnú správu v zmysle zákona o rokovacom poriadku. Národná rada Slovenskej republiky uznesením z 13. septembra 2007 pod č. 501 pridelila návrh poslankýň, ktorým sa mení a dopĺňa zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov, Ústavnoprávnemu výboru Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor Národnej rady Slovenskej republiky uznesením č. 237 z 9. októbra 2007 odporúča Národnej rade predmetný návrh zákona pod tlačou 373 schváliť. Z uznesenia Ústavnoprávneho výboru Národnej rady vyplývajú štyri pozmeňujúce a doplňujúce návrhy, ktoré máte v písomnej podobe v predloženej správe pod tlačou 373a, preto ich nebudem ďalej prednášať. Gestorský výbor ďalej odporúča hlasovať o týchto pozmeňujúcich a doplňujúcich návrhoch uvedených pod bodom 1 až 4 spoločne a tieto schváliť. Gestorský výbor ďalej odporúča predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Správa Ústavnoprávneho výboru Národnej rady Slovenskej republiky o prerokovaní predmetného návrhu zákona vo výbore v druhom čítaní bola schválená uznesením Ústavnoprávneho výboru Národnej rady z 15. októbra 2007 pod č. 255. Týmto uznesením ma výbor súčasne poveril ako spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Vážená pani predsedajúca, otvorte, prosím, rozpravu.
Kollár, Miroslav, poslanec NR SR (2020-05-13):
Pán predsedajúci, keďže návrh zákona prerokúvame v skrátenom legislatívnom konaní, sme v treťom čítaní , otvorte, prosím, rozpravu.
Laššáková, Jana, podpredsedníčka NR SR (2015-07-01):
Pán poslanec Hraško, nech sa páči.
Uhliarik, Ivan, poslanec NR SR (2013-10-24):
Ďakujem. Začnem od vás, pani podpredsedníčka parlamentu. Skutočne, ja si vás nahrám a pustím vášmu kandidátovi na župana pánovi Mikušovi, ktorý chce privatizovať župné nemocnice, a budem mu to púšťať dookola, dookola, pretože som rád, že vy všetci ste proti privatizácii. A keď ste našli to, že bývalý riaditeľ nemocnice v Trnave mal zmluvu s nejakou imaginárnou upratovacou firmou, nech sa páči, dajte trestné oznámenie. Podpíšem sa aj ja pod to s vami. Pán poslanec Duchoň, chcem povedať zase to bé, lebo väčšinou od SMER-u sa dočkávame len toho á. Letecká vojenská nemocnica, keď som bol ministrom, bola naozaj v strate a na základe toho, povedzte aj to bé, sme presunuli lôžkové oddelenia z Univerzitnej nemocnice Louisa Pasteura práve do tejto nemocnice, aby sa táto strata minimalizovala a dostávala sa do verejného obstarávania. Teraz, žiaľ, neviem, v akom ekonomickom stave táto nemocnica je. Pán poslanec Číž, ešte raz zopakujem. Ja hovorím o tom, že 16.55, keď došlo ku kritickému stavu, a preto to bolo napísané v dôvodovej správe, nie o tom prvom zásahu alebo prvej požiadavke na vrtuľník, ale v druhej ten vrtuľník nebol. Nitriansky bol pri infarkte, bratislavský a trenčiansky vieme, prečo nebol, a najbližší bol v Žiline. Takže preto je tá dôvodová správa. Už sme tam nepísali, samozrejme, jednotlivé časy. Na pána Blahu nemôžem asi reagovať, lebo dodržiavam rokovací poriadok na rozdiel od neho a nemôžem reagovať na niečo, čo údajne mám povedať pánovi poslancovi Galkovi, takže trochu mám v tom zmätok. Ďakujem.
Mazurek, Milan, poslanec NR SR (2021-12-08):
Pán Matovič, keď už sa bavíme o tých hospitalizovaných, tak mňa pri všetkých tých vašich nervových zrúteniach, pri tých nadávkach, tých vulgarizmoch, ktoré neustále používate, a pri tých neuveriteľných zmenách nálad zaujíma, prečo vlastne vy ešte nie ste hospitalizovaný, lebo to by Slovensko určite potrebovalo. A keď už hovoríte o tých príkladoch z filmov, že vy ste pozerali nejaký film s Charliem Chaplinom a niečo vám to pripomenulo, dobre, aj ja som pozeral minule jeden film, volá sa Vianočné prázdniny a tiež ste mi to trochu pripomenuli. Viete, tam je tá hlavná postava Clark Griswold, ktorý sa intenzívne snaží vybudovať vianočné osvetlenie na dome a keď to tak robí, tak trikrát z tej strechy spadne, párkrát si spinkovacou pištoľou strelí do ruky, popritom rozbije okná susedného domu a keď to nakoniec dokončí, tak mu to aj tak nefunguje. A to ste presne vy. Takým nejakým štýlom sa snažíte tu presadiť tie vaše reformy, tak nejak mi to metaforicky pripomína priebeh týchto vašich vynálezov, výmyslov, absurdných nezmyslov a nakoniec to aj tak nebude fungovať. A bohužiaľ, my sme už na tom všetci nejak ustálení, lebo sme si všetci zvykli, že tieto vaše kraviny nefungujú. Ono to totiž zo základu veci ani nemôže dopadnúť inak a všetky tie skúsenosti z minulosti nás o tom len a len presviedčajú. A tie obvinenia o tom, že vlastne opozícia nejakými protestami zabíja ľudí; zamyslite sa nad jednou vecou. Spojené štáty americké teraz publikovali jednu štúdiu, ktorá skúmala pol milióna pacientov s týmto ochorením a došli k tomu, že jeden z najvážnejších rizikových faktorov, ktorý zhoršuje priebeh ochorenia, sú poruchy súvisiace s chronickým stresom a strachom. Pozrite sa, čo robíte, pozrite sa, čo robí táto vláda, pozrite sa, čo robia médiá. Od rána do večera, zajtra zomrie toľko ľudí na pľúcnej ventilácii, toľko mŕtvol. Vy prostredníctvom strachu, umelo nafukovaného strachu intenzívne desíte národ a takýmto spôsobom vy zásadným spôsobom zhoršujete stav zdravia obyvateľstva. A predovšetkým rizikových skupín. A ste to vy, kto tých ľudí zabíja.
Bobík, Jozef, poslanec NR SR (2015-04-15):
Ďakujem za slovo. Na rozdiel od prvých dvoch kolegov, ktorí sa prihlásili do faktickej poznámky, ktorí nemajú zjavne, aj z toho, čo povedali, zjavne predstavu o tom, ako funguje stavebníctvo, tak ja sa hlásim tam, kde aspoň si myslím, že reálne situáciu poznám. Z toho pohľadu môžem a chcem pochváliť kolegu Zajaca, že pre tých, ktorí počúvali jeho vystúpenie, mohli si zjavne urobiť obraz o tom, ako sa na Slovensku tvoria ceny. A aj to, že ako sa tvoria ceny štátnej expertízy a ako je potom možné, že niektorí zhotovitelia ponúkajú ceny aj nižšie, ako sú štátne expertízy. Dokonca by som povedal, že je tu aj možno aj viac, ale jeden určite príklad stavby, nebudem menovať zhotoviteľa, ale nebol to Váhostav, pochopiteľne, kde firma v čase, keď bol ministrom Ján Figeľ na ministerstve dopravy, bola úspešná, pretože dala najnižšiu cenu, samozrejme, tá cena bola nižšia, ako bola cena expertízy. Ešte raz hovorím, pán poslanec Zajac vysvetlil, ako je to možné, že reálni zhotovitelia môžu dať aj nižšie ceny, ako boli štátne expertízy. A tá firma dielo dokončila, bolo skolaudované, dnes už slúži a fakt je ten, že táto firma vyplatila všetkých svojich poddodávateľov a vytvorila si aj nejaký mierny zisk. Takže toto je taký reálny príklad, že tie úvahy alebo podsúvania nového terminus technicus na Slovensku, že „kultúra podvodu“, že ak niekto je zástancom klasickej súťaže, kde prídu nedohodnutí uchádzači a ponúknu reálnu zhotoviteľskú cenu, tak... (Prerušenie vystúpenia časomerom.)
Bugár, Béla, podpredseda NR SR (2018-05-29):
Pán poslanec Beluský.
P. Paška, poslanec: (2003-10-22):
Chcel by som za klub Smeru zdôrazniť, že novelu, tak ako je predložená, zákona o zdraví ľudu celý klub Smeru podporí, samozrejme, za predpokladu, že sa, tak ako to bolo už tohto roku, nestane v druhom čítaní nástrojom na nepriamu novelizáciu bližšie nešpecifikovaného počtu súvisiacich právnych noriem. Ďakujem pekne. (Potlesk.) Z. Martináková, podpredsedníčka NR SR: Ďakujem. Vyhlasujem všeobecnú rozpravu za skončenú. Pán minister, chcete sa vyjadriť krátko k rozprave? Nie Pán spravodajca, chcete sa vyjadriť k rozprave? Ďakujem. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z. Návrh zákona máte ako tlač 422. Návrh zákona uvedie minister práce, sociálnych vecí a rodiny Ľ. Kaník.
Suja, Miroslav, poslanec NR SR (2021-05-10):
Ďakujem za slovo, pán podpredseda. Pán poslanec Benčík, vyzdvihol ste to tú Moldavu nad Bodvou. Kolega to veľmi dobre vyzdvihol. Nebudem sa k tomu vracať. Odsúdil ste konanie policajtov. Isto sú vám vďační policajti, keď ich takto odsudzujete. A vráťme sa k tým policajtom. Prečo ste neodsúdil, keď dve policajné hliadky dostali od asociálov v osade takú nakladačku, že skončili v nemocnici? Prečo ste neodsúdil toto konanie, pán poslanec Benčík? Rovnaký meter na každého. Lebo je to ich bežný prejav, zbiť policajtov, dve hliadky, keď prídu, aby skončili v nemocnici? Prečo ste neodsúdil správanie asociálov, keď zbili deduška, ktorému praskla lebka, a musel si 20 km odšoférovať na aute, aby ho nezbili a nezlynčovali až na smrť? To ste neodsúdil, toto správanie, ktorý skončil na ARE. Prečo ste neodsúdil dvoch požiarnikov, ktorí skoro zabili, to ste tiež neodsúdil, pán poslanec Benčík. Prečo ste neodsúdil asociálov, ktorí zaťali sekeru do čelného skla policajného auta a vyšetrovateľ povedal, že to je ich bežný prejav?! Toto ste tiež neodsúdil. Ja nerozumiem vášmu dvojakému metru. Tá tetuška, ktorá šla z vlakovej stanici, prasknutá lebka, odtrhnutá slezina, pomliaždený hrudník, lebo skákali po nej, po starej. Tak jej kričali, stará, a ja neviem ešte aké výrazy. Plakala, keď som s ňou, s Milanom bol za ňou v nemocnici. To ste neodsúdil, pán poslanec Benčík. Viete, ja viem, že na obidvoch stranách sú ľudia zlí. Ale vy si takto vypichnete tu len jednu jedinú vec, ktorá je kontroverzná, ale tie ostatné, ktoré sú jasné, tie sú vám ukradnuté! A ide sa tiež zastávať Budaja? Donášača ŠtB? Kvôli ktorým ľuďom dostávali ľudia trest smrti, takým, ako je on?! Sedeli dlhé roky na Pankráci! Obesili ich na Pankráci! Asi máte niečo spoločné – Budaja.
Blanár, Juraj, poslanec NR SR (2019-06-25):
Vážená pani poslankyňa, v prvom rade oceňujem, že ste na úvod povedali, že podporíte tento zákon, rešpektujem, že ste prezentovali svoju koncepciu, čo je úplne v poriadku, a držím vám palce, aby ste ju mohli napĺňať. Chcem vám povedať, že reťazenie materskej, ako sme to technicky tu nazvali, áno, je téma od začiatku, ktorej sme sa venovali, a myslím si, že máme záujem nájsť nejaké riešenie. Avšak všetko je potrebné mať finančne kryté, pretože váš bývalý kolega Heger tu neustále hovorí o tom, že to nemáme kryté. A napokon všetky vaše sociálne novely, ktoré ste prinášali, neboli ničím kryté. A keby som použil vašu rétoriku, používali ste peniaze takisto daňových poplatníkov ako aj my. Študentky sú rovnako téma a ja by som bol veľmi rád, aby sme našli dobré riešenie, aby sme ich motivovali jednak ísť do práce, ale rovnako aj pokiaľ sa rozhodnú ísť na materskú, je to téma, ktorá rovnako je prítomná a je potrebné nájsť financie. Ale teraz poďme k tej koncepčnej práci a nekoncepčnej. „Ak sa rozhodnem pre nejakú politickú stranu, bude pre mňa prioritné, aby aký postoj bude mať k podpore rodiny a rodičovstva. Pre mňa je dôležité, aby predstavitelia strany svojím správaním prispeli k novej politickej kultúre, a tou je zhoda slov a skutkov, úcta k pravde, systémová politická práca v prospech života lepších ľudí.“ To povedala pani Verešová. Čiže po troch a pol roka zistila, že pán Matovič neprispieva k novej politickej kultúre, chýba uňho zhoda slov a skutkov, nemá úctu k pravde, rovnako absentovala systémová, po ktorej teraz voláte, politická práca v prospech života lepších ľudí. To sú vaše slová.
Paška, Pavol, predseda NR SR (2013-10-23):
Hlasujeme. (Hlasovanie.) 139 prítomných, 104 za, 35 sa zdržalo. Tieto dva body sme schválili.
Kuciaňová, Magdaléna, poslankyňa NR SR (2018-03-13):
Pán predsedajúci, dajte, prosím, hlasovať o pozmeňujúcom a doplňujúcom návrhu poslankyne Shahzad.
Hrnčiar, Andrej, podpredseda NR SR (2018-05-29):
Pán poslanec Kolesár, s reakciou.
Kuriak, Milan, poslanec NR SR (2022-12-21):
Ďakujem. Vážený pán predsedajúci, dovoľte mi, prosím, ako určenému spravodajcovi výboru predniesť informáciu o prerokovaní návrhu poslancov Národnej rady Slovenskej republiky Milana Vetráka, Petra Libu, Richarda Nemca a Jána Szőllősa na vydanie zákona o dani z osobitnej stavby. Národná rada uznesením č. 1821 z 8. novembra 2022 pridelila návrh poslancov týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti. Zároveň určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: výbor pre financie a rozpočet neprijal platné uznesenie, návrh uznesenia nezískal podporu potrebnej nadpolovičnej väčšiny prítomných poslancov. Výbor pre hospodárske záležitosti neprijal platné uznesenie, nakoľko návrh uznesenia tiež nezískal podporu potrebnej nadpolovičnej väčšiny prítomných poslancov. Ústavnoprávny výbor o návrhu nerokoval, pretože v deň rokovania nebol uznášaniaschopný. Návrh spoločnej správy vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 113. schôdzi dňa 29. novembra 2022. Stanovisko gestorského výboru, ani návrh spoločnej správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov výboru. Predseda Výboru Národnej rady Slovenskej republiky pre financie a rozpočet zároveň určil mňa za spravodajcu výboru, aby som na schôdzi Národnej rady informoval o výsledku rokovania výboru. Ďakujem, pán predsedajúci, skončil som. Otvorte, prosím, rozpravu.
Grendel, Gábor, podpredseda NR SR (2022-05-04):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce okrem pána navrhovateľa niekto prihlásiť ústne. Nie. Končím možnosť prihlásiť sa do rozpravy. Nech sa páči, pán poslanec Cmorej.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 143 poslancov, za 91, proti 14, zdržalo sa 36, nehlasovali 2. Konštatujem, že sme tento návrh schválili.
Bittó Cigániková, Jana, poslankyňa NR SR (2023-02-02):
Pán Čepček, vy ako hovoríte o tom, ako klesne nejaký, nejaký stres, ako sa ľuďom uľaví, menujete zdravotné dôvody, hovoríte o tom, že ľudia to chcú, tak skúste sa opýtať, či by nechceli v stredu voľno, alebo či vtedy, keď bude v stredu voľno, či neklesne spoločenský stres a či vtedy to nepomôže zdraviu. A ideálne by bolo nieže v stredu, počúvajte, dajme to, že od pondelka do piatku, že keby to bolo päť dní, viete, jak by sa, viete, akí by boli zdraví? Jak by si oddýchli? A jak by sa tešili? Určite by, skúste sa opýtať v akomkoľvek prieskume, opýtajme sa ľudí, či nechcú to vymeniť, že iba dva dni sa bude robiť a päť dní budú doma, jak budú oddychovať. Však to by bolo super, všetci by boli zdraví. Len to má taký malý háčik, že keď im zrušíte ten teda stopercentný príplatok v nedeľu, tak miesto toho musia robiť dva dni cez týždeň, aby zarobili rovnaké peniaze. A ja teda sa venujem tomu zdravotníctvu, tak len tak zhruba som vypočítala pri tej priemernej mzde a odvodoch, aké máme, tak tento váš návrh bude stáť len zdravotníctvo 567-tisíc eur, pretože sa neodvedú tie odvody, teda nielen o platy prídu ľudia, ale ešte aj o zdravotné odvody. Toto pre vašu predstavu je tak 500 euro pre 1 100 sestier zdravotných, alebo 226 liekov, ktoré riešia, ktoré sú pre onkologických pacientov. To len tak zhruba, že čo vlastne urobíte tej ekonomike. Najhoršie ale na tom je, že zoberiete síce odvody, zoberiete plat tým ľuďom, ale najhoršie na tom je, že tí ľudia si to odmakajú. Len za polovičnú mzdu a v iný deň, lebo vlastne to presuniete len, len na iný deň. Je to veľmi smutné, keď počúvam tie vaše zákazy a príkazy, vy ste neni že, akože vy neni že obyčajní, vy ste takí jednoduchí ľudia. Toto proste nemá absolútne nič so zdravým rozumom tento návrh.
Nehézová, Jana, poslankyňa NR SR (2018-05-29):
Milan, hovoril si o detských domovoch. Na Slovensku je neskutočné množstvo bezdetných párov, ktoré čakajú na deti, ktoré nikto nechce. A oni by dali všetky poklady sveta a všetky peniaze za to, aby týchto nechcených detí bolo viac. Neobhajujem teraz nezodpovedných ľudí, ktorí dajú deti do detského domova, len chcem povedať, že aj keby sa počet detí v detských domovoch zvýšil, nebol by to až taký hriech, ako je hriechom zabiť bezbranné a nenarodené dieťatko, ktoré ani len minimálne nemá šancu na život, keď sa jeho „matka“ rozhodne ísť na potrat. Preto dajme týmto nenarodeným detičkám šancu na život. Ďakujem.
Hrnčiar, Andrej, podpredseda NR SR (2018-01-30):
Ďakujem pani poslankyni Cigánikovej. Čiže konštatujem, že Národná rada Slovenskej republiky zvolila v tajnom hlasovaní poslanca Vladimíra Slobodu za predsedu výboru pre nezlučiteľnosť funkcií a tak isto, že Národná rada Slovenskej republiky v tajnom hlasovaní zvolila poslankyňu Annu Verešovú za predsedníčku výboru pre ľudské práva a národnostné menšiny. Blahoželám novozvoleným predsedom výborov Národnej rady a nech sa páči, môžete zaujať miesta, ktoré sú vám určené v rokovacej sále. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 816, návrh na jeho pridelenie na prerokovanie výborom je v rozhodnutí č. 849. Prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol, teda už uviedol, aby zaujal miesto určené pre navrhovateľov. Tak isto pán spravodajca je tu. Otváram všeobecnú rozpravu. Je prihlásený pán poslanec Schlosár, ktorému zároveň týmto odovzdávam slovo.
P. Paška, predseda NR SR: (2010-03-03):
(Hlasovanie.) 139 prítomných, 56 za, 52 proti, 31 sa zdržalo. Váš návrh nezískal podporu.
Krátky, Rastislav, poslanec NR SR (2023-11-16):
Ďakujem, pán predsedajúci, za slovo. Marek, ja som to ešte nemal možnosť urobiť verejne, ale chcem ti aspoň teraz a takto poďakovať, lebo viem, že koľko hodín, koľko práce, energie ťa stálo viesť ministerstvo a čo všetko dobré si urobil, za to ti patrí vďaka a ďakujem ti, že si sa do toho pustil, že si mal to odhodlanie, nasadenie a že si doručil množstvo dobrých výsledkov. Verím, že ešte máš čo povedať aj v tomto volebnom období a teším sa na tvoje ďalšie príspevky a konštruktívne návrhy riešení. Ďakujem.
Paška, Pavol, predseda NR SR (2012-06-20):
Hlasujeme. (Hlasovanie.) 144 prítomných, 104 za, 13 proti, 27 sa zdržalo. Sme v treťom čítaní . Otváram rozpravu. Nie je záujem o rozpravu. Vyhlasujem ju za skončenú. Budeme hlasovať o návrhu zákona ako o celku.
Paška, Pavol, predseda NR SR (2013-10-16):
Hlasujeme. (Hlasovanie.) 141 prítomných, 122 za, 19 sa zdržalo. Návrhy sme schválili. Pán poslanec Bagačka uvedie v prvom čítaní hlasovanie o vládnom návrhu zákona o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov . Je to tlač 723.
Muránsky, Peter, poslanec NR SR (2012-09-19):
Keďže, pán predseda, sa nikto neprihlásil v treťom čítaní, takže dávam návrh prerokovať návrh zákona o ovzduší ako o celku.
M. Číž, podpredseda NR SR: (2007-10-26):
Slovo má pán poslanec Mikloško.
Šipoš, Michal, poslanec NR SR (2024-01-24):
Ďakujem pekne za slovo. Ďakujem za vystúpenie pánovi Janckulíkovi a chcem oceniť aj to, že ostal nakoniec v sále, vypočuje si osobne všetky faktické, že nešiel dozadu. Je pravda, že to, čo sa teraz chystá z dielne vládnych poslancov, že je to najväčšia zmena v Trestnom zákone, odkedy si pamätáme. A tiež ma mrzí, že sa prikrývajú bývalým ministrom Karasom, tak ako ste spomínal, pán poslanec, a, samozrejme, že oni radi hovoria, že to bývalý minister im nechal na stole, oni tam len niektoré sadby pomenili, ešte to dorovnávajú na tú európsku úroveň, aby to bolo všetko tip-top odkonzultované v Európskej únii. No proste človek, keby sa nepozrel na ten zákon a keby sme netrávili toľko času v tomto pléne, tak by si aj človek povedal, že oni ešte aj dobré veci chcú v tomto zákone schváliť. No lenže čím dlhšie sa tým zaoberáme, čím dlhšie počúvame argumenty, čím dlhšie dávajú argumenty odborníci a čím... každým dňom sa inštitúcie vyjadrujú proti tomuto zákonu, či je to Európska komisia, či je to Európsky parlament, 496 poslancov, či je to Európska prokuratúra, alebo Európska rada, pridala sa prezidentka, 71 poslancov Národnej rady Slovenskej republiky, rada prokurátorov, bývalí ministri spravodlivosti, ale, čo je najpodstatnejšie, tisíce ľudí na Slovensku. Každý jeden občan, ktorý prejavuje svoj názor či už doma, vo svojej rodine, v okolí, na ulici, na sociálnych sieťach, toto je dôležitá vec, a my budeme apelovať na tých pár slušných poslancov, ktorí sú v tejto koalícii, aby nepáchali tieto svinstvá a nešli po rozkaze Roberta Fica to robiť.
Sulík, Richard, predseda NR SR (2011-07-07):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov. Vládny návrh zákona je uverejnený ako tlač 346 a spoločnú správu výborov máte ako tlač 346a. Prosím ministra zdravotníctva pána Uhliarika, aby vládny návrh zákona odôvodnil. Zároveň by som rád informoval, že o 11.15 hod. bude poslanecké grémium a následne o 11.30 hod. bude hlasovanie. Nech sa páči, pán Uhliarik, máte slovo. (Rokovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 346.)
P. Csáky, podpredseda vlády SR: (2005-12-13):
Účelom predkladaného návrhu zákona je úplná kompatibilita s novými smernicami Európskych spoločenstiev pre oblasť verejného obstarávania, najmä zavedenie pravidiel, ktoré by umožňovali využitie nových techník elektronického obstarávania, ktoré pomôžu zlepšiť hospodársku súťaž a zefektívniť verejné obstarávanie. Navrhuje sa sprísniť použitie rokovacieho konania bez zverejnenia zavedením informačnej povinnosti pred uzavretím zmluvy, sprísnením podmienky použitia rokovacieho konania bez zverejnenia z dôvodov mimoriadnej udalosti a obmedzením možnosti využívať rámcové zmluvy uzavreté podľa dnes platného zákona. V návrhu zákona je upravená povinnosť verejného obstarávateľa poskytnúť Úradu pre verejné obstarávanie informáciu na uverejnenie vo vestníku o plnení zmluvy uzavretej posunom zadávania nadlimitnej zákazky a uzavretie dodatku k takejto zmluve. Novým navrhovaným inštitútom je zavedenie kaucie ako podmienky na začatie konania o námietkach. Ide o reakciu na veľmi časté a neopodstatnené podávanie námietok aj v prípadoch, keď postup verejného obstarávania bol zjavne v súlade so zákonom. Na základe uvedených skutočností sa uchádzam, vážené pani poslankyne, vážení páni poslanci, o vašu dôveru a podporu schválenia predmetného návrhu zákona. Ďakujem za vašu pozornosť.
Laššáková, Jana, podpredsedníčka NR SR (2012-08-07):
Pán poslanec Poliačik.
M. Hort, podpredseda NR SR: (2008-05-14):
A teraz poprosím spravodajcu, ktorého určil navrhnutý gestorský výbor, výbor pre hospodársku politiku, pána poslanca Tibora Glendu, aby uviedol úvodnú spravodajskú informáciu. Nech sa páči.
Záhumenský, Marian, poslanec NR SR (2010-08-06):
Ďakujem pekne, pán podpredseda. Pán minister, vo svojom plamennom prejave ste odprezentovali niektoré čísla, obzvlášť čo sa týka hovädzieho dobytka, ktorý dáva veľmi veľa pracovných príležitostí, si dovolím poznamenať to, že počas vášho posledného pôsobenia na poste ministra pôdohospodárstva ste z tohto sektora vyčlenili alebo do celej živočíšnej výroby ste vyčlenili jeden rok 6, potom druhý rok 9 % z celkových podpôr do poľnohospodárskej výroby a každému súdnemu človeku je jasné, že ak niektorý sektor je dlhodobo poddimenzovaný, ak mu chýbajú zdroje a dlho rokov, veľa rokov sa trápi s tým, aby vôbec prežil, aby nejakým spôsobom udržal tú výrobu, tak dôjde raz bod, keď začnú poľnohospodári túto výrobu opúšťať a presne to sa udialo, a pokiaľ by vláda Roberta Fica nezaviedla podporu na veľké dobytčie jednotky, tak dneska by sme o produkcii mlieka a chove hovädzieho dobytka hovorili v minulom čísle. Čiže určité ako dobehové, tak nábehové časy sú a keďže dobytok je beh na veľmi dlhú trať, tak každý necitlivý zásah do tohto sektoru znamená s odstupom niekoľkých rokov katastrofálne dôsledky. Čo sa týka vašej výčitky, ak hovoríme o liberalizácii alebo že programové vyhlásenie vlády je presiaknuté privatizáciou, liberalizáciou, áno, je. O čom inom sa dá hovoriť v liberalizácii obchodu, keď budeme rušiť určité regulačné mechanizmy, ktoré zamedzujú zneužívanie dominantného postavenia, najmä v tak citlivých komoditách ako sú potraviny. Že dôjde k ďalšej liberalizácii, ktorá bude znamenať ďalší pokles produkcie a výroby potravín na Slovensku, aj keď nebude hlad a nebudú chýbať potraviny na Slovensku, o tom som presvedčený, lebo však to, čo my nevyrobíme, iné krajiny dobehnú.
B. Bugár, podpredseda NR SR: (2005-02-04):
(Hlasovanie.) Prítomných 140 poslancov, za návrh 129, zdržalo sa 11 poslancov. Sme v treťom čítaní. Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, pán spravodajca.
M. Číž, podpredseda NR SR: (2007-02-07):
(Hlasovanie.) Prítomných 78 poslancov, za 77 poslancov, nehlasoval 1 poslanec. Konštatujem, že tieto návrhy sme schválili.
Kuffa, Štefan, poslanec NR SR (2021-05-10):
Ďakujem za slovo. To záverečné posolstvo, pán kolega, chcem potvrdiť, aj pri politickej kultúre, aspoň takej základnej, pani ministerka dávno už mala odstúpiť. Nie teraz na základe týchto, tejto kauzy a týchto káuz, ktoré sa tuná dejú, ale to, čo bolo ako doposiaľ práve na ministerstve spravodlivosti, nepamätám sa, že by za obdobie tridsiatich rokov čosi také bolo. Keď pani ministerku nepohla ani smrť generála Lučanského, rezonovalo to veľmi silne v našej spoločnosti a akosi to nestačilo ministerstvu spravodlivosti, tak padol ďalší generál. Jeden skončil smrťou a druhý generál musel odstúpiť, aby zachránil ministra spravodlivosti. Myslím si, že toto nie je korektné. Nechcem byť celkom taký štipľavý, ale tak ma to napadlo, keď kolega hovoril, že určite v rámci rodinných väzieb museli rozprávať o rodinnom podnikaní a tých aktivitách, ktoré sú. Len ja nie som si celkom istý, či pani ministerka naozaj bola zapojená do týchto diskusií, keď ona podporuje komunity LGBTI a tej je veľmi cudzia tá rodinná problematika. Tam sú rodinné vzťahy rozbité, tam neexistuje nijaká sestra, nevlastná sestra, nijaký strýko, nijaká teta, nijaká švagriná, nič, nič. Lebo to sú dvaja muži a to sú dve ženy, ktoré nevytvárajú nijakú komunitu. Takže ja si myslím, že asi o tom ani nedokázali diskutovať, ale myslím si, že toto sú veľmi vážne veci na to, tuná nemala byť mimoriadna schôdza o odvolávaní ministra spravodlivosti, ale minister spravodlivosti pri troche korektnosti dávno mal odstúpiť nielen na základe týchto, tejto kauzy poslednej, ktorá tu je, ale tých predchádzajúcich káuz, ktoré tu sme prežili.